
Nr.{{DOKREGNUMURS}}

Par nekustamo īpašumu nodošanu bezatlīdzības lietošanā

Saskaņā ar Pašvaldību likuma 4. panta pirmās daļas 2. punktu, viena no pašvaldības autonomajām funkcijām ir gādāt par pašvaldības administratīvās teritorijas labiekārtošanu un sanitāro tīrību. 

Ādažu novada pašvaldības aģentūra “Carnikavas komunālserviss” (turpmāk – Aģentūra) un SIA “Eco Baltia vide”, reģistrācijas Nr. 40003309841, 2025. gada 4. jūlijā noslēdza pakalpojuma līgumu Nr. 02-20.1/25/117 “Par atkritumu apsaimniekošanu Ādažu novadā” (turpmāk – Līgums) uz 7 gadiem, kas paredz veikt visas nepieciešamās darbības Līgumā un Tehniskajā specifikācijā noteikto prasību izpildei, t.sk., noslēgt līgums par šķiroto atkritumu pieņemšanu laukumā Kāpas iela 23, Kadaga, Ādažu pag., Ādažu novads, un Laivu iela 12, Carnikava, Carnikavas pagasts, Ādažu novads.
2026. gada 9. jūlijā Aģentūrā saņemts SIA “Eco Baltia vide”, vienotais reģistrācijas Nr.40003309841, juridiskā adrese: Getliņu iela 5, Rumbula, Stopiņu nov., LV – 2121 (turpmāk – Apsaimniekotājs) iesniegums (reģ. Nr. 01-4/26/884) par atkritumu šķirošanas laukumu nodošanu lietošanā, ar lūgumu nodrošināt nepieciešamo lēmumu pieņemšanu un dokumentu sagatavošanu par iepriekš minēto atkritumu šķirošanas laukumu nodošanu lietošanā Apsaimniekotājam uz Līguma spēkā esamību laiku.
Saskaņā ar ierakstiem Rīgas rajona tiesas Ādažu pagasta zemesgrāmatas nodalījumā Nr. 100000492453 un Carnikavas pagasta zemesgrāmatas nodalījumā Nr. 100000106481, Ādažu novada pašvaldība ir īpašniece nekustamajiem īpašumiem Kāpas iela 23, Kadagā, Ādažu pag., Ādažu nov. (kadastra numurs 80440050106) 1,4407 ha platībā un Laivu iela 12, Carnikavā, Carnikavas pag., Ādažu nov., zemes gabalam (kadastra apzīmējums 80520041498) 0,5478 ha platībā. 
Uz nekustamā īpašuma (kadastra numurs 80440050106) zemes vienības (kadastra apzīmējums 80440050472) atrodas pašvaldībai piederošas būves:

1) būve ar kadastra apzīmējumu 8044 005 0106 001;

2) būve ar kadastra apzīmējumu 8044 005 0106 002;

3) šķiroto atkritumu savākšanas laukums, ar kadastra apzīmējumu 8044 005 0472 001.
Uz nekustamā īpašuma (kadastra numurs 80520040605) zemes gabala (kadastra apzīmējums 8052 004 1498) Aģentūra ir izbūvējusi lielo sadzīves atkritumu dalītās vākšanas punktu (turpmāk - Laukumu) 0,1767 ha platībā, konteineru (sarga) ēku, un bioloģisko tualeti. Minētais objekts tiks pieņemts ekspluatācijā 2026. gada augustā. 
Ar Ādažu novada pašvaldības domes 2024. gada 27. decembra lēmumu Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā” (ar grozījumiem, kas izdarīti ar Ādažu novada pašvaldības domes 2025. gada 24. aprīļa lēmumu Nr. 169) nekustamais īpašums Laivu ielā 12, Carnikavā, Carnikavas pagastā, Ādažu novadā, kadastra numurs 80520040605, zemes vienības kadastra apzīmējums 80520040634, zemes daļa 0,58 ha platībā (turpmāk – Īpašums) ir nodota Aģentūrai valdījumā un bilancē, un starp pašvaldību un Aģentūru 2025. gada 7. maijā ir noslēgts līgums Nr. JUR 2025-05/464 par zemes gabala daļas Laivu ielā 12, Carnikavā nodošanu valdījumā (turpmāk – Līgums).

Saskaņā ar Līguma 2.1.12. punktu, Aģentūra pēc Projekta realizācijas ir tiesīga nodot Īpašumu apsaimniekošanā atkritumu apsaimniekotājam, atbilstoši normatīvo aktu prasībām.
Publiskas personas finanšu līdzekļu un mantas izšķērdēšanas novēršanas likuma (turpmāk - Likums) 5. panta pirmā daļa nosaka, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, izņemot šī panta otrās daļas 5. punktā noteikto gadījumu, ja publiska persona savu mantu nodot privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai. Likuma 5. panta trešā daļa nosaka, ka, ja publiskas personas mantu nodot bezatlīdzības lietošanā, par to tiek pieņemts lēmums. Atbilstoši Likuma 5. panta sestajai daļai pamatojoties uz lēmumu par publiskas personas mantas nodošanu bezatlīdzības lietošanā, slēdz rakstveida līgumu, līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi.   

Pamatojoties uz Pašvaldību likuma 4. panta pirmās daļas 2. punktu, Publiskas personas finanšu līdzekļu un mantas izšķērdēšanas novēršanas likuma 2. pantu, 5. panta otrās daļas 5. punktu, trešo, ceturto un sesto daļu, kā arī domes Finanšu komitejas 15.07.2026. atzinumu, Ādažu novada pašvaldības dome
NOLEMJ:

1. Nodot SIA “Eco Baltia vide”, vienotais reģistrācijas Nr.40003309841, juridiskā adrese: Getliņu iela 5, Rumbula, Stopiņu nov., LV – 2121, bezatlīdzības lietošanā Ādažu novada pašvaldībai piederošā nekustamā īpašuma Kāpas iela 23, Kadaga, Ādažu pag., Ādažu nov., zemes vienības (kadastra apz. 80440050472) daļu 0,1017 ha platībā saskaņā ar grafisko pielikumu, un būves - šķiroto atkritumu savākšanas laukumu (kadastra apz. 80440050472001) un būvi (kadastra apz. 8044 005 0106 002).
2. Pēc būvobjekta nodošanas ekspluatācijā nodot SIA “Eco Baltia vide”, vienotais reģistrācijas Nr.40003309841, juridiskā adrese: Getliņu iela 5, Rumbula, Stopiņu nov., LV – 2121, bezatlīdzības lietošanā Ādažu novada pašvaldībai piederošā un Aģentūras valdījumā esošā nekustamā īpašuma Laivu iela 12, Carnikava, Carnikavas pag., Ādažu nov., (kadastra apz. 8052 004 1498) zemes vienības daļu 0,1767 ha platībā saskaņā ar grafisko pielikumu, un būves – Laukumu, konteineru (sarga) ēku un bioloģisko tualeti.
3. Noteikt līguma termiņu 1. un 2. punktā noteikto nekustamo īpašuma bezatlīdzības lietošanai līdz 2033. gada 2. jūnijam. 

4. Noteikt Laukuma lietošanas mērķi – lielo sadzīves atkritumu dalītās vākšanas punkts. 
5. Noteikt, ka Laukums un uz tā esošās būves nododamas pašvaldībai vai Aģentūrai pēc 3. punktā noteiktā termiņa beigām, ja tas netiek pagarināts, vai pirms termiņa. 

6. Centrālās pārvaldes Juridiskajai un iepirkuma nodaļai sagatavot parakstīšanai līgumu par 1. punktā minēto objektu – līdz 2026. gada 10. augustam.
7. Aģentūrai sagatavot parakstīšanai līgumu par 2. punktā minēto objektu – viena mēneša laikā no būvobjekta nodošanas ekspluatācijā dienas, paredzot SIA “Eco Baltia vide” pienākumu uzsākt pakalpojuma sniegšanu divu mēnešu laikā.
8. Pilnvarot pašvaldības izpilddirektoru parakstīt līgumu par 1. punktā minēto objektu.
9. Pašvaldības izpilddirektora vietniecei nodrošināt lēmuma izpildes kontroli.
Pašvaldības domes priekšsēdētājs

